CELEX: 32012D1214(01)
Language: et
Date: 2012-12-13 00:00:00
Title: Komisjoni otsus, 13. detsember 2012 , millega muudetakse otsust 2007/134/EÜ, millega luuakse Euroopa Teadusnõukogu

14.12.2012   
            
            
               ET
            
            
               Euroopa Liidu Teataja
            
            
               C 385/10
            
         KOMISJONI OTSUS,
   13. detsember 2012,
   millega muudetakse otsust 2007/134/EÜ, millega luuakse Euroopa Teadusnõukogu
   2012/C 385/06
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 18. detsembri 2006. aasta otsust nr 1982/2006/EÜ, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013), (1) eriti selle artikleid 2 ja 3,
   võttes arvesse nõukogu 19. detsembri 2006. aasta otsust 2006/972/EÜ, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse seitsmendat raamprogrammi (2007–2013) rakendavat eriprogrammi „Ideed”, (2) eriti selle artikli 4 lõikeid 2 ja 3,
   ning arvestades järgmist:
   
               (1)
            
            
               Komisjoni 2. veebruari 2007. aasta otsusega 2007/134/EÜ, millega luuakse Euroopa Teadusnõukogu, (3) asutas komisjon Euroopa Teadusnõukogu (edaspidi „ERC”), mis tegeleb eriprogrammi „Ideed” rakendamisega. ERC koosneb sõltumatust teadusnõukogust, mida toetab spetsiaalne rakendusstruktuur, ja see on ette nähtud kestma kuni 31. detsembrini 2013.
            
         
               (2)
            
            
               Sõltumatu teadusnõukogu koosneb komisjoni poolt nimetatud kõige tuntumatest teadlastest, inseneridest ja teaduritest, kes tegutsevad oma isiklikul vastutusel ning on sõltumatud välismõjudest. Teadusnõukogusse kuulub 22 liiget ja see tegutseb vastavalt otsuse 2007/134/EÜ artiklis 3 sätestatud volitustele.
            
         
               (3)
            
            
               27. aprilli 2009. aasta otsusega 2009/357/EÜ, millega muudetakse otsust 2007/134/EÜ, millega luuakse Euroopa Teadusnõukogu, (4) asendas komisjon kolm tagasiastunud liiget. 12. jaanuari 2011. aasta otsusega 2011/12/EL, millega muudetakse otsust 2007/134/EÜ, millega luuakse Euroopa Teadusnõukogu, (5) asendas komisjon seitse liiget nende ametiaja lõppedes.
            
         
               (4)
            
            
               Sõltumatu teadusnõukogu kümne liikme volitused lõpevad 1. veebruaril ja 26. aprillil 2013 ning seega on vaja sõltumatu teadusnõukogu liikmed järkjärgult välja vahetada.
            
         
               (5)
            
            
               Sõltumatu teadusnõukogu liikmete järkjärguline väljavahetamine peaks toimuma vastavalt otsuse 2007/134/EÜ artikli 4 lõigetele 6 ja 7, milles on muu hulgas sätestatud, et liikmed määratakse ametisse neljaks aastaks ja nende ametiaega võib pikendada ühel korral rotatsiooni alusel, mis tagab kõnealuse nõukogu tegevuse järjepidevuse, ning et liikme võib siiski ametisse määrata ka maksimaalsest ametiajast lühemaks ajaks, et tagada liikmete rotatsioon.
            
         
               (6)
            
            
               Otsuse 2007/134/EÜ artikli 4 lõike 4 kohaselt nimetab komisjon I lisas sätestatud tegurite ja kriteeriumide alusel tulevased liikmed, kes valitakse sõltumatu teadusnõukogu poolt heakskiidetud sõltumatu ja läbipaistva menetluse teel, konsulteerides seejuures ka teadusringkondadega ning andes aru Euroopa Parlamendile ja nõukogule. Selleks loodi sõltumatutest ekspertidest koosnev alaline kõrgetasemeline valimiskomitee kui eksperdirühm, kellele makstakse tasu eriprogrammi „Ideed” tegevuseelarvest. Kõnealune valimiskomitee esitas sõltumatu teadusnõukogu liikmete järkjärgulise väljavahetamise kohta soovitused, mis võeti vastu.
            
         
               (7)
            
            
               Vastavalt otsuse 2007/134/EÜ artikli 4 lõikele 4 avaldatakse tulevaste liikmete nimetamine kooskõlas määrusega (EÜ) nr 45/2001 (6).
            
         
               (8)
            
            
               Seepärast tuleks otsust 2007/134/EÜ vastavalt muuta,
            
         ON TEINUD JÄRGMISE OTSUSE:
   Artikkel 1
   Otsuse 2007/134/EÜ II lisa asendatakse käesoleva otsuse lisa tekstiga.
   Artikkel 2
   Käesolev otsus jõustub selle vastuvõtmise päeval.
   
      Brüssel, 13. detsember 2012
      
         
            Komisjoni nimel
         
         
            komisjoni liige
         
         Máire GEOGHEGAN-QUINN
      
   
   
      (1)  ELT L 412, 30.12.2006, lk 1.
   
      (2)  ELT L 54, 22.2.2007, lk 81.
   
      (3)  ELT L 57, 24.2.2007, lk 14.
   
      (4)  ELT L 110, 1.5.2009, lk 37.
   
      (5)  ELT L 9, 13.1.2011, lk 5.
   
      (6)  EÜT L 8, 12.1.2001, lk 1.